BBLAMออกกองทุนใหม่ ลงทุนเงินฝากใน-ตปท.
BBLAM ออกกองทุนใหม่ B-Fixterm 2/17 อายุประมาณ 6 เดือน ผลตอบแทน 1.40% ต่อปี ขนาดโครงการ 5,000 ล้านบาท เน้นลงทุนในเงินฝาก ตราสารหนี้ภาครัฐ และภาคเอกชนทั้งในประเทศและต่างประเทศ ขายวันนี้-4 ก.ค.60
30 มิ.ย. 2560

บริษัทหลักทรัพย์จัดการกองทุนรวมบัวหลวง หรือ บลจ.บัวหลวง (BBLAM) ระบุว่า บลจ.บัวหลวงเสนอขายกองทุนใหม่ บัวหลวงตราสารหนี้ชนิดระบุวันครบกำหนด 2/17 เน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ IPO 28 มิถุนายน – 4 กรกฎาคม 2560
โดยกองทุนรวมบัวหลวงตราสารหนี้ชนิดระบุวันครบกำหนด 2/17 (B-Fixterm 2/17) อายุประมาณ 6 เดือน ประมาณการผลตอบแทน 1.40% ต่อปี ขนาดโครงการ 5,000 ล้านบาท เน้นลงทุนในเงินฝาก ตราสารหนี้ภาครัฐ และภาคเอกชนทั้งในประเทศและต่างประเทศ
ทั้งนี้ กองทุนดังกล่าว เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน สำหรับตราสารหนี้ และ / หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ